Je Hugues, fil mons. Renaut de Monmoret, fai savoir à touz... que je suis devenuz hons lieges à noble baron, à Jehan, conte de Bourgoigne et seignour de Salins, et hai pris de lui sesante soudées de terre de la plus pruchainne que je hai de Monmaour, et doi oudit chastel faire maison; et je hai quité quanque je havoie ou nommez chastel et quit, pour cinquante livres d’estevenens. En tesmoignaige de laquel chose, j’ai baillié [à] monsignour lettres seelées dou seal de Saint-Morise de Salins, l’an Nostre Seignour mil CC et cinquante et nuef, ou mois de may.